**Պոստ փանկ** (անգլ.՝ post-punk), ռոք երաժշտության ժանր, որը ձևավորվել է 1970-ական թվականների վերջերում Մեծ Բրիտանիայում, որպես փանք ռոքի շարունակություն։ Պոստ փանկ ժանրը ինչ-որ տեղ կարելի է համարել փանկի առավել շինծու ու էքսպերիմենտալ ձև. ի տարբերություն փանկ ռոքի կտրուկ ու չոր հնչողության՝ պոստ փանկն առանձնանում է երաժշտական ինքնաարտահայտման մեծ բազմազանությամբ, որի պատճառը տարբեր երաժշտական ոճերի ազդեցությունն է ժանրի վրա (առաջին հերթին՝ քրաութ ռոք, օրինակ Neu! և Can խմբերը; այնպիսի ժանրեր, ինչպիսիք են դաբը, ֆանկը, դիսկոն, Դեյվիդ Բոուիի այսպես կոչված «բեռլինյան շրջանի» էքսպերիմենտալ ալբոմները, Kraftwerk-ի էլեկտրոնային հաջողությունները)։

Ժանրի ձևավորումը
----------------

The Doors
Պոստ փանկի վաղ ներկայացուցիչները (Bauhaus, Joy Division) ներշնչվել են այնպիսի խմբերից ու կատարողներից, ինչպիսիք են The Doors, T. Rex և The Velvet Underground: Ժանրի վրա մեծ ազդեցություն ունեցան նաև ռեգգին ու դաբը։

1978 թվականի Public Image Ltd դեբյուտային ալբոմը, Իգի Փոփի The Idiot ալբոմի հետ, որը թողարկվել է 1977 թվականին, համարվում է պոստ փանկի առաջին և ամենաազդեցիկ ալբոմներից։ 80-ականների ընդհատակյա երաժշտական քննադատների կարծիքով ուներ ժանրին բնորոշ բոլոր հիմնական հատկանիշները. մեքենայական ռիթմ, հագեցած, խորը հնչերանգով բաս, ցածր՝ կարծես կողմնակի վոկալ։ 70-ականների պոստ փանկի ներկայացուցիչներից կարելի է առանձնացնել նաև Devo, Suicide, Television, Talking Heads էքսպերիմենտալ խմբերը։

Առանձնահատկություններ
---------------------

Փանկի հոսուն էներգետիկայի ու կիթառային ագրեսիայի փոխարեն պոստ փանկին բնորոշ է ցածր, մոնոտոն ռիթմը՝ բասի, հարվածայինների, երաժշտության մեջ աճող տագնապի տրամադրության, կողմնակի թվացող վոկալի և, որպես կանոն, դեպրեսիվ, մելանխոլիկ, հաճախ մահվան ու կյանքի իմաստի մասին տեքստերի գերակշռությամբ։ Joy Division, The Cure, Siouxsie and the Banshees, Bauhaus և The Sisters Of Mercy խմբերի շնորհիվ առաջացավ նաև առանձին ոճ՝ գոթիկ ռոք։

Բացի գոթիկ ռոքից] ժանրը մեծ ազդեցություն թողեց և կարելի է ասել դարձավ ինդասթրիալ, սինթի փոփ, պոստ հարդքոփ, նեոփսիխոդելիա] և, մեծ մասամբ ալտերնատիվ ոճերի հիմքը։

Ծանոթագրություններ
------------------

1. 1 2  Erlewine Stephen Thomas։ «Post-Punk : Significant Albums, Artists and Songs, Most Viewed»։ *Allmusic*։ Վերցված է հուլիսի 8, 2012
2. ↑  *Ալեքսանդր Գագինսկի, Ալեքսանդր Կիսիլյով*. «Գիշերվա ձայներ։ Մութ երաժշտություն» // «Մանտաստիկայի աշխարհ» ամսագիր
3. ↑  «Goth Rock on Allmusic»։ Allmusic։ Վերցված է փետրվարի 4, 2013
4. ↑  Reynolds, 1996, էջ 91
5. ↑  Reynolds, 2006, էջ 109
6. ↑  Middles, 2009, էջ 40
7. ↑  Reynolds, 2010
8. ↑  Nicholls (1998), p.373
9. ↑  We were synth punks’ Interview with Andy McCluskey by the Philadelphia Inquirer 5 March 2012
10. ↑  «Post-Hardcore on Allmusic»։ Allmusic։ Վերցված է փետրվարի 4, 2013
11. ↑  «Neo-Psychedelia on Allmusic»։ Allmusic։ Վերցված է փետրվարի 4, 2013

Գրականություն
-------------

* Kootnikoff, David (2012)։ *Bono: A Biography*։ ABC-CLIO։ ISBN 0313355096
* Middles, Mick: (2009)։ *The Rise and Fall of the Stone Roses: Breaking into Heaven*։ Music Sales Group։ ISBN 0857120395
* Reynolds, Simon: (2006)։ *Rip It Up and Start Again: Postpunk 1978–1984*։ London: Faber&Faber։ ISBN 978-0-571-21570-6
* Reynolds, Simon: (1996)։ *The Sex Revolts: Gender, Rebellion, and Rock 'n' Roll*։ Harvard University Press։ ISBN 978-0674802735
* Reynolds, Simon: (2010)։ *Totally Wired: Postpunk Interviews and Overviews*։ Soft Skull Press։ ISBN 1593763948

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 7582674-4 · LCCN: sh2014100192 |

 |